BC ยันไม่มีพัฒนาการสำคัญที่ไม่เปิดเผย หลังวานนี้ราคาพุ่ง 18%
BC ยันไม่มีพัฒนาการสำคัญที่ไม่เปิดเผย หลังวานนี้ราคาพุ่ง 18%
BC ยันไม่มีพัฒนาการสำคัญที่ไม่เปิดเผย หลังวานนี้ราคาพุ่ง 18%
16 มี.ค. 2564

บริษัท บูทิค คอร์ปอเรชั่น จำกัด (มหาชน) หรือ BC แจ้งว่า ตามที่ตลาดหลักทรัพย์แห่งประเทศไทย (ตลท.) ขอให้บริษัทชี้แจงประเด็นหรือความคืบหน้าที่มีนัยสำคัญ เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้าเพื่อให้ผู้ถือหุ้นและหรือผู้ลงทุนได้มีข้อมูลในการประกอบการตัดสินใจลงทุนอย่างครบถ้วนนั้น บริษัทยืนยันว่าไม่มีการเปลี่ยนแปลงที่มีนัยสำคัญใดๆ ซึ่งอาจจะมีผลกระทบต่อราคาและปริมาณการซื้อขายหุ้นดังกล่าวที่ยังไม่เปิดเผย
อนึ่ง ราคาหุ้น BC วานนี้ (15 มี.ค.) ปรับตัวขึ้นอย่างร้อนแรง โดยปิดตลาดที่ระดับ 2.02 บาท บวก 0.31 บาท หรือ 18.13% สูงสุดที่ 2.06 บาท ต่ำสุดที่ 1.73 บาท ด้วยมูลค่าซื้อขาย 115.56 ล้านบาท